|  |
| --- |
| **Izziņa par atzinumos sniegtajiem iebildumiem noteikumu projektam**  **“Noteikumi par speciālajām profesijām, kurās privāto pensiju fondu pensiju plānos norādītais strādājošo**  **pensijas vecums var būt mazāks par 55 gadiem”** |

(dokumenta veids un nosaukums)

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | | 3 | | 4 | 5 |
| **Tieslietu ministrija** | | | | | | |
| 1. | | Skat. noteikumu projekta 3.punktu un anotācijas I sadaļas 2.punktu. | Ministru kabineta 2014. gada 21. janvāra noteikumu Nr. 47 "Noteikumi par speciālajām profesijām, kurās privāto pensiju fondu pensiju plānos norādītais strādājošo pensijas vecums var būt mazāks par 55 gadiem" (turpmāk – MK noteikumi Nr. 47) 3. punkts šobrīd paredz, ka personai, kura līgumu ar privāto pensiju fondu par dalību pensiju plānā noslēgusi līdz 2016. gada 31. martam, uzkrāto pensijas kapitālu izmaksā atbilstoši minētā līguma noteikumiem attiecībā uz nodarbinātības ilgumu konkrētajā speciālajā profesijā. Tātad var secināt – arī atbilstoši līgumiem, kas noslēgti saskaņā ar Ministru kabineta 1998. gada 28. aprīļa noteikumiem Nr. 155 "Noteikumi par profesijām, kurās strādājošiem var paredzēt speciālus pensiju plānus privātajos pensiju fondos" (turpmāk – MK noteikumi Nr. 155).  Ņemot vērā minēto, ir izvērtējams, vai netiek pārkāpts no Latvijas Republikas Satversmes 91. panta pirmā teikuma izrietošais vienlīdzības princips, kas cita starpā liedz valsts institūcijām izdot tādas normas, kas bez saprātīga pamata pieļauj atšķirīgu attieksmi pret personām, kuras atrodas vienādos apstākļos (skat. Latvijas Republikas Satversmes tiesas spriedumu lietā Nr. 2000-07-0409). Vēršam uzmanību, ka gan noteikumu projekts, gan MK noteikumi Nr. 47 paredz atšķirīgu vecumu noteiktās profesijās, no kura ir tiesības uz uzkrāto papildpensiju (piemēram, MK noteikumi Nr. 155 paredzēja dresētajam 50 gadus, bet MK noteikumi Nr. 47 un arī noteikumu projekts paredz dresētājam 38 gadus). No minētā izriet, ka attiecīgās profesijas pārstāvis, kas noslēdzis līgumu līdz 2016. gada 31. martam, uzkrāto papildpensiju varēs izņemt tikai 50 gados, bet tie, kas noslēguši līgumu atbilstoši MK noteikumiem Nr. 47 un noteikumu projektam – no 38 gadu vecuma. Minētais attiecināms arī uz citām profesijām, piemēram, uz Iekšlietu ministrijas sistēmas iestādēs dienošām amatpersonām ar speciālo dienesta pakāpi, kas MK noteikumos Nr. 155 nebija minētas. Tātad minētās amatpersonas ir nelabvēlīgākā stāvoklī, nekā tās, kas līgumus noslēdza atbilstoši MK noteikumiem Nr. 47 un noteikumu projektā noteiktajam, jo šīm amatpersonām būs tiesības uz uzkrāto papildpensiju no 55 gadu vecuma, nevis 50.  Ņemot vērā minēto, lūdzam pārskatīt noteikumu projektā paredzēto, lai tajā ietvertais regulējums atbilstu gan tiesiskās paļāvības principam, gan vienlīdzības un nediskriminācijas principam. Attiecīgi lūdzam papildināt anotāciju ar minēto izvērtējumu. | | Iebildums ņemts vērā. | Skat. noteikumu projekta 3.punktu un anotācijas I sadaļas 2.punktu (3.lpp.) |
| 2. | | Skat. noteikumu projekta pielikuma 23.punktu. | Ņemot vērā, ka visi uzskaitītie nodarbinātie noteikumu projekta pielikuma 23. punktā ir Ieslodzījuma vietu pārvaldē dienējošās amatpersonas ar speciālo dienesta pakāpi, lūdzam precizēt attiecīgo punktu pēc analoģijas ar pielikuma 21. punktu, izsakot to šādā redakcijā:   |  |  |  | | --- | --- | --- | | "**23.** | **Ieslodzījuma vietu pārvaldē dienējošās amatpersonas ar speciālo dienesta pakāpi** | 50" | | | Iebildums ņemts vērā. | Skat. noteikumu projekta pielikuma 23.punktu un anotācijas I sadaļas 2.punktu (6.lpp.). |
| 3. | | Skat. noteikumu projekta pielikuma 19.punktu. | Vēršam uzmanību, ka MK noteikumi Nr. 47 ir attiecināmi uz šādām Valsts probācijas dienesta (turpmāk – Dienests) speciālajām profesijām – vecākais referents (noteikumu projekta pielikuma 19.1. apakšpunkts), vecākais lietvedis (noteikumu projekta pielikuma 19.2. apakšpunkts) un pamatdarbības struktūrvienības vadītājs/direktors (valsts pārvaldes jomā) (noteikumu projekta pielikuma 19.3. apakšpunkts).  Ministru kabineta 2010. gada 18. maija noteikumu Nr. 461 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību" (turpmāk – MK noteikumi Nr. 461) pielikumā iekļauts profesiju kods "2422 03" – vecākais referents. Ar Ministru kabineta 2015. gada 27. janvāra noteikumiem Nr. 24 "Grozījumi Ministru kabineta 2010. gada 18. maija noteikumos Nr. 461 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību" MK noteikumu Nr. 461 pielikums tika papildināts ar profesiju "probācijas speciālists" (profesijas kods "2422 60"). Ievērojot minēto grozījumu, visiem Dienesta teritoriālo struktūrvienību ierēdņiem – vecākajiem referentiem – ar 2017. gada 1. janvāri amatu klasificēšanas un nodarbināto savstarpējās salīdzināšanas rezultātā tika mainīts amata nosaukums uz probācijas speciālista (profesijas kods "2422 60") vai vecākā probācijas speciālista (profesijas kods "2422 60") amata nosaukumu. Ar 2017. gada 1. jūniju MK noteikumus Nr. 461 aizstāja Ministru kabineta 2017. gada 23. maija noteikumi Nr. 264 "Noteikumi par profesiju klasifikatoru, profesijai atbilstošiem pamatuzdevumiem un kvalifikācijas pamatprasībām".  Dienestā veikto strukturālo reformu, kas stājās spēkā 2019. gada 1. janvārī  (turpmāk – reforma), rezultātā tika izveidots un apstiprināts amats – vadošais probācijas speciālists-nodaļas vadītājs, kas pielīdzināms MK noteikumu Nr. 47 19.3. apakšpunktā noteiktajam amatam – pamatdarbības struktūrvienības vadītājs/direktors (valsts pārvaldes jomā) (profesijas kods "1213 05").  Savukārt noteikumu projekta pielikuma 19.2. apakšpunkts pašreiz ietver vecākos lietvežus un ir precizējams ar norādi, ka noteikumu projekts attiecas uz Dienesta teritoriālo struktūrvienību vecākajiem lietvežiem, kuru amata pienākumos ietilpst apmeklētāju un probācijas klientu plūsmas koordinēšana (profesijas kods "3341 03"), jo ne visi Dienesta vecākie lietveži ikdienā saskaras ar probācijas klientiem.  Vienlaikus ar reformu Dienestā izveidots jauns amats – vadošais eksperts brīvprātīgā darba jomā (profesijas kods "2422 09" – vecākais eksperts). Šī amata pienākumu izpildes pamatā ir brīvprātīgā darba veicēju darba organizēšana un koordinēšana Dienestā, tostarp probācijas klientu atbilstības novērtēšana iesaistīšanai līdzgaitniecības, atbalsta un atbildīguma apļu vai citos probācijas klientu atbalsta pasākumos, probācijas klientu iesaistīšanas minētajos pasākumos organizēšana, kā arī brīvprātīgo darba veicēju piesaiste izlīguma procesa organizēšanā un vadīšanā. Šajā amatā nodarbinātais regulāri nonāk tiešā saskarsmē ar probācijas klientiem un tādēļ ikdienā ir pakļauts sociālai bīstamībai, bioloģiskajiem un psihoemocionālajiem riska faktoriem, augstam stresa līmenim, dzīvības un veselības apdraudējumam. Ņemot vērā minēto, noteikumu projekta pielikums ir papildināms ar 19.4. apakšpunktu attiecībā uz Dienesta nodarbināto – vadošo ekspertu brīvprātīgā darba jomā (profesijas kods "2422 09").  Ņemot vērā minēto, lūdzam izteikt noteikumu projekta pielikuma 19. punktu šādā redakcijā:   |  |  |  | | --- | --- | --- | | "**19.** | **Valsts probācijas dienestā nodarbinātie:** |  | | 19.1. | Probācijas speciālists (amatu nosaukumi: probācijas speciālists, vecākais probācijas speciālists) | 50 | | 19.2. | Vecākais lietvedis (kura amata pienākumos ietilpst apmeklētāju un probācijas klientu plūsmas koordinēšana) | 50 | | 19.3. | Pamatdarbības struktūrvienības vadītājs/direktors (valsts pārvaldes jomā) (amata nosaukums: vadošais probācijas speciālists – nodaļas vadītājs) | 50 | | 19.4. | Vecākais eksperts (amata nosaukums: vadošais eksperts brīvprātīgā darba jomā) | 50". |   Papildus lūdzam attiecīgi papildināt noteikumu projekta anotācijas I sadaļas 2. punktu ar šādu informāciju:  "Noteikumu projekta pielikuma 19.1. apakšpunkts attiecībā uz Valsts probācijas dienesta (turpmāk – Dienests) nodarbināto – probācijas speciālistu (atbilstoši amatiem Dienestā ietver amatus – probācijas speciālists un vecākais probācijas speciālists, profesijas kods "2422 60") attiecināms arī uz tiem nodarbinātajiem, kuri līdz 2016. gada 31. decembrim veica Dienesta teritoriālo struktūrvienību vecākā referenta amata pienākumus.  Noteikumu projekta pielikuma 19.2. apakšpunkts attiecināms uz Dienesta teritoriālo struktūrvienību vecākajiem lietvežiem, kuru amata pienākumos ietilpst apmeklētāju un probācijas klientu plūsmas koordinēšana, bet pielikuma 19.3. apakšpunkts – Profesiju klasifikators – pamatdarbības struktūrvienības vadītājs/direktors (valsts pārvaldes jomā) attiecināms uz amatu vadošais probācijas speciālists-nodaļas vadītājs.  Noteikumu projekta pielikums papildināms ar 19.4. apakšpunktu, un tas attiecināms uz nodarbināto – vadošais eksperts brīvprātīgā darba jomā (profesijas kods "2422 09" – vecākais eksperts), ņemot vērā, ka tā amata pienākumu izpildes pamatā ir brīvprātīgā darba veicēju darba organizēšana un koordinēšana Dienestā, tostarp probācijas klientu atbilstības novērtēšana iesaistīšanai līdzgaitniecības, atbalsta un atbildīguma apļu vai citos probācijas klientu atbalsta pasākumos, probācijas klientu iesaistīšanas minētajos pasākumos organizēšana, kā arī brīvprātīgo darba veicēju piesaiste izlīguma procesa organizēšanā un vadīšanā. Tādējādi šajā amatā nodarbinātais regulāri nonāk tiešā saskarsmē ar probācijas klientiem un tādēļ ikdienā ir pakļauts sociālai bīstamībai, psihoemocionālajiem riska faktoriem, augstam stresa līmenim, dzīvības un veselības apdraudējumam". | | Iebildums ņemts vērā. | Skat. noteikumu projekta pielikuma 19.punktu un anotācijas I sadaļas 2.punktu (6.-7.lpp.). |
| **Kultūras ministrija** | | | | | | |
| 4. | | Skat. noteikumu projekta pielikuma 20.punktu. | Kultūras nozarē nodarbināto tiesības pretendēt uz izdienas pensiju nosaka Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likums. Lūdzam precizēt Noteikumu pielikumā pievienoto profesiju sarakstu, salāgojot to ar minētajā likumā uzskatītajām profesijām:  |  |  |  | | --- | --- | --- | | **20.** | **Kultūras darbinieki:** |  | | 20.1. | Orķestra mākslinieks | 50 | | 20.2. | Solists vokālists | 45 | | 20.3. | Kora mākslinieks | 50 | | 20.4. | Baleta mākslinieks | 38 | | 20.5. | Leļļu teātra aktieris | 50 | | 20.6. | Cirka mākslinieks | 38 | | | Iebildums ņemts vērā. | Skat. noteikumu projekta pielikuma 20.punktu un anotācijas I sadaļas 2.punktu (5.lpp.). |
| **Izglītības un zinātnes ministrija** | | | | | | |
| 5. | | Skat. noteikumu projekta pielikuma 7.punktu. | Lūdzam izteikt noteikumu projekta pielikuma 7.aili “Izglītības nozarē nodarbinātie” šādā redakcijā, mainot secību, papildinot to ar profesionālās izglītības skolotāja profesiju un izslēdzot speciālā pedagoga profesiju:   |  |  |  | | --- | --- | --- | | **7. Izglītības nozarē nodarbinātie:** | | | | 7.1. | Pirmsskolas izglītības skolotājs | 50 | | 7.2. | Vispārējās pamatizglītības skolotājs | 50 | | 7.3. | Speciālās izglītības skolotājs | 50 | | 7.4. | Vispārējās vidējās izglītības skolotājs | 50 | | 7.5. | Profesionālās izglītības skolotājs | 50 | | 7.6. | Sporta treneris | 50 |   Noteikumu projekta 7.ailē šāda profesijas secība ir atbilstoša Ministru kabineta 2006.gada 6.jūnija noteikumos Nr.460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām” minētajam. Profesionālās izglītības skolotāju darba pienākumi un darba apstākļi ir līdzīgi vispārējās vidējās izglītības skolotāju darba pienākumiem un darba apstākļiem. Profesionālās izglītības skolotāji vēl lielākā mērā izjūt psiholoģisko stresu un paaugstinātu atbildību par izglītojamajiem, ņemot vērā, ka apmācību process notiek arī darbnīcās pie tehnoloģiskām iekārtām, kur darba drošības ievērošana un izglītojamo uzraudzība gan mācību rezultātu sasniegšanā, gan darba drošības normu ievērošanā ir būtiska un stresa pilna. Līdz ar to noteikuma projektā minētā profesija ir iekļaujama kā speciālā profesija, kurai privāto pensiju fonda pensiju plānos norādītais strādājošo pensijas vecums var būt mazāks par 55 gadiem. | | Iebildums ņemts vērā. | Skat. noteikumu projekta pielikuma 7.punktu un anotācijas I sadaļas 2.punktu (5.-6.lpp.). |
| **Latvijas Brīvo arodbiedrību savienība** | | | | | | |
| 6. | | Skat. noteikumu projekta pielikuma 7.punktu. | Lūdzam papildināt noteikumu projekta pielikumu "Specialās profesijas, kurās privāto pensiju fondu pensiju plānos noradītais strādājošo pensijas vecums var būt mazāks par 55 gadiem" izglītības nozarē nodarbinātos ar profesijām "Profesionālas izglītības skolotājs" Pirmsskolas izglītības mūzikas skolotājs", "Pirmsskolas izglītības sporta skolotājs", "Skolotājs logopēds", "Sākumskolas skolotājs".  Ņemot vērā, ka profesiju sarakstā ir iekļauts "Pirmsskolas izglītības skolotājs", vienlīdz būtiska profesija ir "Pirmsskolas izglītības mūzikas skolotājs" un "Pirmsskolas izglītības sporta skolotājs". Iebilstam, ka no speciālās izglītības pedagogiem ir izslēgta profesija "Skolotājs logopēds", savukārt no pamatizglītības pedagogiem ir izslēgta profesija "Sākumizglītības skolotājs". Profesionālas izglītības skolotāji, tāpat kā vispārējās vidējās izglītības skolotāji, ir pakļauti augstam stresa līmenim, kuru darbs ikdienā ir saistīts ar augstu atbildības līmeni un emocionālo spriedzi. | | Iebildums ņemts vērā. | Skat. noteikumu projekta pielikuma 7.punktu un anotācijas I sadaļas 2.punktu (5.-6.lpp.). |
| 7. | | Skat. noteikumu projekta pielikumu. | Lūdzam papildināt noteikumu projekta pielikumu "Specialās profesijas, kurās privāto pensiju fondu pensiju plānos noradītais strādājošo pensijas vecums var būt mazāks par 55 gadiem” ar pašvaldības policijas atestētajiem darbiniekiem (tiesības saņemt privāto pensiju fondā uzkrāto papildpensiju no 50 gadiem), kas veic likumā ”Par policiju” noteiktos uzdevumus (tie ir tie darbinieki, kas nēsā formu un veic policijas tiešos uzdevumus): Pašvaldības policijas inspektors; Pašvaldības policijas vecākais inspektors; Pašvaldības policijas jaunākais inspektors; Pašvaldības policijas kārtībnieks; Pašvaldības policijas vecākais kārtībnieks; Pašvaldības policijas jaunākais kārtībnieks; Pašvaldības policijas Pamatdarbības struktūrvienības vadītājs/ priekšnieks; Pašvaldības policijas Pamatdarbības struktūrvienības vadītāja vietnieks/ priekšnieka vietnieks. Pamatojums:  1) Pašvaldību saistošie noteikumi;  2) Sabiedriskās kartības nodrošināšana konkrētās pašvaldības teritorija.  Saskaņā ar Likumu ”Par policiju” pašvaldības policijas pienākumos ietilpst (19.pants): 1) likumpārkāpumu profilakse;  21) ar iespējamiem likumpārkāpumiem un notikumiem, kuri apdraud personu vai sabiedrības drošību, saistītu iesniegumu un informācijas reģistrēšana, reaģēšana uz sniegto informāciju, kā arī saņemtās informācijas nodošana kompetentām amatpersonām un institūcijām;  4) kontrole par to, kā tiek izpildīti pašvaldību apstiprinātie noteikumi, par kuru pārkāpšanu paredzēta administratīvā atbildība, kā arī naudas sodu uzlikšana par šo noteikumu pārkāpšanu un to piedzišana;  5) Valsts policijas un Valsts drošības dienesta atbalstīšana sabiedrības drošības garantēšanā un noziedzības apkarošanā;  6) tūlītēju draudu novēršana, ja persona, kas atrodas mājoklī vai tā tuvumā, var nodarīt kaitējumu aizsargājamās personas dzīvībai, brīvībai vai veselībai, līdz tiesa izskata jautājumu par pagaidu aizsardzību pret vardarbību.  Pašvaldības policijas darbinieku pienākumi ikdienā ir saistīti ar likumpārkāpumiem un notikumiem, kuri apdraud ne tikai personu un sabiedrības, bet var apdraudēt arī pašvaldības policijas darbinieku drošību. Pašvaldības policijas darbinieku darbs, ņemot vērā darba specifiku, ikdienā ir saistīts ar sociāli bīstamiem un psiholoģiski kaitīgiem faktoriem, kā ari dzīvības apdraudējumu. | | Iebildums ņemts vērā. | Skat. noteikumu projekta pielikuma 29.punktu un anotācijas I sadaļas 2.punktu (7.lpp.). |
| **Latvijas Pašvaldību savienība** | | | | | | |
| 8. | | Skat. noteikumu projekta pielikumu. | Speciālajās profesijās strādājošo saraksts jāpapildina ar pašvaldības policijas atestētie darbinieki, kas veic likumā “Par policiju” noteiktos uzdevumus. Šāds formulējums tiek piedāvāts, jo pašvaldībās tiek izmantotas dažādas amatu kategorijas (piemēram, Rīgā ir galvenie inspektori, galvenie speciālisti un kārtībnieki-glābēji, savukārt – citā pašvaldībā – jaunākie kārtībnieki un jaunākie inspektori). Attiecīgi nepieciešams formulējums, kurš atbilstu visām pašvaldības policijām, piemēram pēc analoģijas ar Valsts policijā noteikto (“Iekšlietu ministrijas sistēmas iestādēs dienējošās amatpersonas ar speciālo dienesta pakāpi”). Ņemot vērā, ka sarakstā ir jāiekļauj profesijas (amatus), kas veic konkrētus darba pienākumus un ir pakļauti attiecīgajiem riskiem, tiem ir jābūt visiem pašvaldības policijas darbiniekiem, kuriem ir likumā “Par policiju” piešķirtas tiesības un uzdotie pienākumi, bet netiek iekļauti apkopēji, šoferi, sētnieki u.tml.  Pašvaldības policijas darbinieki ir pakļauti lielam darba riskam. Tas ir saistīts ar policijas darbinieka pienākumu apjomu un darba īpatnībām. Apdraudējumu rada izsaukumu specifika, kur nākas saskarties ar marginālām personām, meklēšanā izsludinātiem bruņotiem noziedzniekiem, bezpajumtniekiem ar dažādām saslimšanām (piemēram, tuberkulozi), kā arī personām reibumā, kuru uzvedība parasti ir agresīva. Veicot mājdzīvnieku labturības prasību ievērošanas kontroli policijas darbinieki nonāk saskarsmē ar dažādiem dzīvniekiem (kaķiem, suņiem, dažreiz arī meža dzīvniekiem). Viens dzīvnieka kodums policijas darbiniekam nozīmē obligāto pošu kursu no trakumsērgas. Pašvaldības policijas darbinieki, kā civilās aizsardzības plāna sastāvdaļa, sniedz atbalstu Valsts ugunsdzēsības un glābšanas dienestam ugunsgrēkos, ķīmisko vielu noplūdes gadījumos, kā arī glābj slīkstošās personas. Papildus tam, šobrīd, ārkārtējas situācijas laikā pašvaldības policijas darbinieki sniedz atbalstu Neatliekamās medicīniskas palīdzības dienestam analīžu pieņemšanas vietās, apseko personas, kuram ir noteikts karantīna režīms, apsargā iestādes (piemēram, patversmes, kur ir noteikts karantīnas režīms), veic profilaktiskos pasākumus sabiedriskajā transportā, tādējādi pakļaujot sevi COVID-19 riskam. | | Iebildums ņemts vērā. | Skat. noteikumu projekta pielikuma 29.punktu un anotācijas I sadaļas 2.punktu (7.lpp.). |
| 9. | | Skat. noteikumu projekta pielikuma 28.punktu. | Speciālajās profesijās strādājošo saraksts jāpapildina ar bāriņtiesas priekšsēdētāju, jo bāriņtiesas loceklis un bāriņtiesas locekļa palīgs jau ir iekļauti šajā sarakstā. | | Iebildums ņemts vērā. | Skat. noteikumu projekta pielikuma 28.1. un 28.2.apakšpunktu un anotācijas I sadaļas 2.punktu (7.lpp.). |
| **Latvijas bāriņtiesu darbinieku asociācija** | | | | | | |
| 10. | | Skat. noteikumu projekta pielikuma 28.punktu. | Latvijas bāriņtiesu darbinieku asociācija (turpmāk tekstā - asociācija) norāda, ka minētajā tiesību akta projektā nav iekļauti sekojoši amati:.   |  |  |  | | --- | --- | --- | | 69.5. | Bāriņtiesas PRIEKŠSĒDĒTĀJS | 1344 05 | | 69.6. | Bāriņtiesas PRIEKŠSĒDĒTĀJA VIETNIEKS | 1344 06 |   Saskaņā ar Ministru kabineta 2017.gada 23.maija noteikumiem Nr.264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” 69.punktu atsevišķās grupas "1344 Sociālās labklājības jomas vadītāji" profesijas un atbilstoši pamatuzdevumi.  Asociācija norāda, ka abi amati saistīti ar īpašiem nenovēršamiem darba riskiem un sociālo bīstamību, specifisku veicamā darba raksturu, kaitīgiem, psiholoģiskiem faktoriem, stresu, dzīvības un veselības apdraudējumu (risku). Bāriņtiesas priekšsēdētājs un vietnieks strādā paaugstināta stresa apstākļos. Minētie amati ir psiholoģiskās izdegšanas amati un saistīti ar bīstamību un nenovēršamiem darba riskiem, jo risināmas situācijas bērna tiesību nodrošināšanā nereti prasa iejaukšanos apstākļos, kas ir bīstami veselībai un dzīvībai. Asociācija norāda, ka arī bāriņtiesas priekšsēdētājs un vietnieks veic tādus pašus amata pienākumus kā bāriņtiesas loceklis un līdztekus vada pašvaldības izveidotu iestādi – bāriņtiesu.  Asociācijas ieskatā vecums, no kura attiecīgais nodarbinātais varētu izmatot privātajā pensiju fondā iemaksātos līdzekļus ir piemērojams tāds pats kā noteikumu projektā bāriņtiesas loceklim un locekļa palīgam – 50 gadi. | | Iebildums ņemts vērā. | Skat. noteikumu projekta pielikuma 28.1. un 28.2.apakšpunktu un anotācijas I sadaļas 2.punktu (7.lpp.). |
| Atbildīgā amatpersona | | | | Daiga Kudiņa | | | |
|  | | | | (vārds un uzvārds) | | | |

Daiga Kudiņa

Labklājības ministrijas

Sociālās apdrošināšanas departamenta vecākā eksperte

Tālr.67021678

[daiga.kudiņa@lm.gov.lv](mailto:daiga.kudiņa@lm.gov.lv)